HU
2022.7.22.
Az Európai Unió Hivatalos Lapja
C 281/13
A „Katsikaki Limnou” hús ehető szöveteinek kémiai összetétele eltér a Görögország más részeiből származó kecskegidák húsának összetételétől, amelyek átlagos zsírtartalma 1,2 %, ellentétben a „Katsikaki Limnou” esetében jellemző 6,9 %-kal. 3.3.
Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében) A kecskegidák a november vége és a február vége közötti időszakban születnek.
45–60 napig szopnak.
Ennek az időszaknak a végén a kecskegidákat szálastakarmányokból, például a helyben termelt gabonaféléktől és hüvelyesektől származó szénából álló adaptációs takarmányok felhasználásával hozzászoktatják a szálastakarmányok fogyasztásához.
Az elválasztás után a kecskegidák tavasszal általában 1–2 hónapig legelnek a kifejlett kecskékkel együtt.
A Límnosz és Ájiosz Efsztrátiosz szigetén tenyésztett kecskék a Görögországban őshonos Capra prisca fajta természetes kereszteződéseiből létrejött helyi populációkból származnak.
A kecskék kis termetűek, és alkalmazkodtak Límnosz és Ájiosz Efsztrátiosz szigetének mikroklímájához és környezetéhez.
A kecskék étrendje nagyrészt a meghatározott földrajzi terület legelőin történő szabad legeltetésen alapul.
A kecskék étrendje olyan kiegészítő keverékeket is magában foglal, amelyek általában – a főként a körülhatárolt földrajzi területen előállított – gabonafélékből származó termékeket, hüvelyeseket, gabonaszalmát (főként durumbúza), lóherét és olajos magvakból készül termékeket, vitaminokat és nyomelemeket tartalmaznak. 3.4.
Az előállítás azon műveletei, amelyeket a meghatározott földrajzi területen kell elvégezni A „Katsikaki Limnou” jelzés kizárólag és kifejezetten a körülhatárolt területen született, nevelt és levágott kecskegidák esetében használható.
A vágás magában foglalja a kivéreztetést, a nyúzást és a zsigerelést is.
Azoknak a kecskéknek, amelyektől a kecskegidák származnak, szintén a körülhatárolt földrajzi területen születetteknek és nevelteknek kell lenniük. 3.5.
A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok – 3.6.
A bejegyzett elnevezést viselő termék címkézésére vonatkozó egyedi szabályok A „Katsikaki Limnou” húst a nemzeti és uniós jogszabályokban előírt címkézési követelmények teljesítése mellett – függetlenül attól, hogy a terméket hogyan szerelik ki értékesítésre (egész, hasított féltest vagy darabolt hús) – a következő különleges logóval kell ellátni:
A fenti logót egy kódszámnak kell kísérnie, amely azonosítja az állatot és azt a gazdaságot, ahonnan a hasított test származik, valamint a vágás napját.
A kódszám a következőkből áll: –
annak a gazdaságnak a számkódja, ahol az állatokat tenyésztették;
–
annak az élő állatnak az azonosító kódja, amelyhez a hasított test tartozik;
–
a vágás napja.
Például az EL8330**** kódszámú gazdaságból származó és a 002-es élőállat-azonosítóval 2020. december 1-jén levágott hasított test a „8330****002-01/12/2020” egyedi kódot kapná.
ellátott,